Source: https://www.monitoruldegalati.ro/sport/csm-arcada,-sicanata-de-adversari-in-cursa-de-urmarire-a-liderului.html
Timestamp: 2019-05-24 03:48:12+00:00

Document:
CSM Arcada, şicanată de adversari în cursa de urmărire a liderului - Monitorul de Galati - Ziar print si online
CSM Arcada, şicanată de adversari în cursa de urmărire a liderului Recomandat
Marți, 12 Martie 2019 12:06
Din prima parte a campionatului Diviziei A1 la volei masculin au mai rămas de disputat două runde. În etapa intermediară programată miercuri, CSM Arcada Galaţi va juca în Capitală cu CSM Bucureşti, de la ora 17.45 în direct la Digisport şi nu concepe decât varianta unei noi victorii de trei puncte, foarte importantă în cursa de urmărire a liderului ACS Volei Municipal Zalău. Absenţi la partida precedentă de pe teren propriu cu U Cluj, scor final 3-0, Terzic, Carrasco şi Mihalj au revenit la antrenamente, singura indisponibilitate fiind căpitanul Raic, care are în continuare mâna bandajată şi nu va putea juca chiar dacă a ales să fie alături de coechipierii săi la Bucureşti. „Trebuie să scoatem maximum de puncte din ultimele 2 jocuri, astfel să putem aborda play off-ul cu o diferenţă cât mai mică faţă de primul loc, acolo unde ne dorim să terminăm campionatul”, ne-a declarat preşedintele secţiei de volei de la CSM Galaţi, Marius Pîrvu.
Lotul a plecat marţi dimineaţa către Bucureşti, iar după amiază a efectuat antrenamentul oficial, la ora 15.30. „O oră cam ciudată, zic eu, fixată de către echipa organizatoare, în condiţiile în care noi venim de pe drum. Dar se pare că nu s-a ţinut cont de acest lucru... Dar asta este... pe viitor poate ne vom gândi şi noi la astfel de «strategii». Trebuie să ne conformăm şi să gestionăm foarte bine această situaţie astfel ca la sfârşitul jocului să ieşim învingători”, a concluzionat oficialul de la CSM Galaţi . După 21 etape, podiumul se prezintă astfel: 1. ACS VM Zalău 47 puncte, 2. SCM U Craiova 43 p, ambele din 18 jocuri, 3. CSM Arcada Galaţi 40 p, din 17 meciuri. În ultima etapă din faza 1, echipa gălăţeană va primi vizita în sala Dunărea, pe 16 martie, de la ora 17.00 formaţiei Dinamo.
« Hocheiştii de la CSM Galaţi au luat „doar” un punct în primul joc de la Braşov
Consiliul Director de la SC Oţelul şi-a dat demisia »
CSM Arcada, şicanată de adversari în cursa de urmărire a liderului

References: CSM 
 CSM 
 CSM 
 CSM 
 CSM 
 CSM 
 CSM 

CSM